CELEX: 32012R1099
Language: lt
Date: 2012-11-26 00:00:00
Title: 2012 m. lapkričio 26 d. Tarybos reglamentas (ES) Nr. 1099/2012, kuriuo iš dalies keičiamas Reglamentas (ES) Nr. 270/2011 dėl ribojamųjų priemonių, taikytinų tam tikriems asmenims, subjektams ir organizacijoms, atsižvelgiant į padėtį Egipte

27.11.2012   
            
            
               LT
            
            
               Europos Sąjungos oficialusis leidinys
            
            
               L 327/14
            
         TARYBOS REGLAMENTAS (ES) Nr. 1099/2012
   2012 m. lapkričio 26 d.
   kuriuo iš dalies keičiamas Reglamentas (ES) Nr. 270/2011 dėl ribojamųjų priemonių, taikytinų tam tikriems asmenims, subjektams ir organizacijoms, atsižvelgiant į padėtį Egipte
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnio 2 dalį,
   atsižvelgdama į 2011 m. kovo 21 d. Tarybos sprendimą 2011/172/BUSP dėl ribojamųjų priemonių, taikytinų tam tikriems asmenims, subjektams ir organizacijoms, atsižvelgiant į padėtį Egipte (1),
   atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
   kadangi:
   
               (1)
            
            
               Tarybos reglamentu (ES) Nr. 270/2011 (2) įgyvendinamos Sprendime 2011/172/BUSP numatytos priemonės;
            
         
               (2)
            
            
               Tarybos sprendimu 2012/723/BUSP (3) numatoma iš dalies pakeisti Sprendimą 2011/172/BUSP, kad būtų leidžiama nutraukti tam tikrų lėšų ar ekonominių išteklių įšaldymą, kai to reikia Sąjungoje priimtam teisminiam arba administraciniam sprendimui įvykdyti arba teisminio sprendimo vykdymui užtikrinti valstybėje narėje;
            
         
               (3)
            
            
               Reglamento (ES) Nr. 270/2011 9 straipsnis susijęs su informacija, kuria asmenys, subjektai ir įstaigos turi pateikti valstybių narių kompetentingoms institucijoms ir kuri turi būti perduodama Komisijai, siekiant padėti laikytis to reglamento. Pagal 9 straipsnio 2 dalį bet kuri pateikta arba gauta informacija naudojama tik tais tikslais, kuriais ji buvo pateikta arba gauta. Tačiau tai neturėtų užkirsti kelio valstybėms narėms dalytis šia informacija pagal nacionalinę teisę su susijusiomis Egipto valdžios institucijomis ir kitomis valstybėmis narėmis, kai tai būtina siekiant padėti susigrąžinti pasisavintą turtą;
            
         
               (4)
            
            
               todėl Reglamentą (ES) Nr. 270/2011 reikėtų atitinkamai iš dalies pakeisti,
            
         PRIĖMĖ ŠĮ REGLAMENTĄ:
   1 straipsnis
   Reglamentas (ES) Nr. 270/2011 iš dalies keičiamas taip:
   
               1)
            
            
               5 straipsnis pakeičiamas taip:
               „5 straipsnis
               1.   Nukrypdamos nuo 2 straipsnio, II priede išvardytose interneto svetainėse nurodytos kompetentingos valstybių narių institucijos gali leisti nutraukti tam tikrų lėšų arba ekonominių išteklių įšaldymą, jeigu laikomasi šių sąlygų:
               
                           a)
                        
                        
                           dėl lėšų ar ekonominių išteklių yra arbitražo sprendimas, priimtas iki tos dienos, kurią 2 straipsnyje nurodytas fizinis ar juridinis asmuo, subjektas ar organizacija buvo įtraukti į I priedą, arba iki tos dienos arba vėliau dėl tų lėšų ar ekonominių išteklių Sąjungoje priimtas teisminis arba administracinis sprendimas, arba priimtas teisminis sprendimas, vykdytinas atitinkamoje valstybėje narėje;
                        
                     
                           b)
                        
                        
                           lėšos arba ekonominiai ištekliai bus naudojami tik reikalavimams, kurių vykdymas užtikrintas tokiu sprendimu arba kurie pripažįstami teisėtais tokiu sprendimu, tenkinti, laikantis galiojančiais įstatymais ir kitais teisės aktais, kuriais reglamentuojamos tokius reikalavimus turinčių asmenų teisės, nustatytų ribų;
                        
                     
                           c)
                        
                        
                           sprendimas nėra I priede nurodyto fizinio arba juridinio asmens, subjekto arba organizacijos naudai ir
                        
                     
                           d)
                        
                        
                           sprendimo pripažinimas neprieštarauja atitinkamos valstybės narės viešajai tvarkai.
                        
                     2.   Atitinkama valstybė narė informuoja kitas valstybes nares ir Komisiją apie bet kurį pagal šį straipsnį suteiktą leidimą.“
            
         
               2)
            
            
               6 straipsnio 1 dalis pakeičiama taip:
               „1.   2 straipsnio 2 dalis netaikoma įšaldytų sąskaitų papildymui:
               
                           a)
                        
                        
                           palūkanomis arba kitomis dėl tų sąskaitų atsirandančiomis pajamomis arba
                        
                     
                           b)
                        
                        
                           mokėjimais pagal sutartis, susitarimus ar įsipareigojimus, kurie buvo sudaryti arba atsirado iki 2 straipsnyje nurodyto fizinio ar juridinio asmens, subjekto ar įstaigos įtraukimo į I priedą datos, arba
                        
                     
                           c)
                        
                        
                           mokėjimams pagal teisminius, administracinius ar arbitražinius sprendimus, priimtus Sąjungoje ar kurie vykdytini atitinkamoje valstybėje narėje,
                        
                     jei visos tokios palūkanos, kitos pajamos ir mokėjimai įšaldyti pagal 2 straipsnio 1 dalį.“
            
         
               3)
            
            
               9 straipsnis papildomas šia dalimi:
               „3.   2 dalimi valstybėms narėms neužkertamas kelias pagal jų nacionalinę teisę dalytis šia informacija su susijusiomis Egipto valdžios institucijomis ir kitomis valstybėmis narėmis, kai tai būtina siekiant padėti susigrąžinti pasisavintą turtą.“
            
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. lapkričio 26 d.
      
         
            Tarybos vardu
         
         
            Pirmininkas
         
         G. DEMOSTHENOUS
      
   
   
      (1)  OL L 76, 2011 3 22, p. 63.
   
      (2)  OL L 76, 2011 3 22, p. 4.
   
      (3)  Žr. šio Oficialiojo leidinio p. 44.